Na temelju članka 98. stavka 3. Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10. i 90/11.) Školski odbor Elektrotehničke i prometne škole Osijek, uz prethodnu suglasnost osnivača, Osječko-baranjske županije, Klasa: 602-03/11-01/51, Urbroj: 2158/1-01-01-11-5 od 13. prosinca 2011.g., na XVII. sjednici održanoj 23.siječnja , donio je

**ODLUKU**

**O IZMJENAMA I DOPUNI STATUTA**

**ELEKTROTEHNIČKE I PROMETNE ŠKOLE OSIJEK**

Članak 1.

U Statutu Elektrotehničke i prometne škole Osijek od 14. siječnja 2009.godine (u daljnjem tekstu Statut) članku 13. dodaje se novi stavak 2. koji glasi:

***„Nastavnu godinu, odnosno početak i završetak nastave, broj radnih dana i odmore učenika za svaku školsku godinu propisuje ministar odlukom“.***

Članak 2.

Članak 29. Statuta mijenja se i glasi:

***„Školom upravlja Školski odbor.***

***Školski odbor ima sedam članova.***

***Jednog člana bira i razrješuje Radničko vijeće, a ako Radničko vijeće nije utemeljeno, imenuju ga i opozivaju radnici neposrednim i tajnim glasovanjem, na način propisan Zakonom o radu za izbor radničkog vijeća koje ima samo jednog člana.***

***Ostalih šest članova Školskog odbora imenuje i razrješava:***

* ***Nastavničko vijeće dva člana iz reda nastavnika i stručnih suradnika,***
* ***Vijeće roditelja jednog člana iz reda roditelja koji nije radnik Škole,***
* ***Osnivač tri člana samostalno.“***

Članak 3.

U članku 30., stavak 1. mijenja se i glasi:

**„Predlaganje kandidata, izbor i imenovanje članova Školskog odbora uz reda nastavnika i stručnih suradnika obavlja se na sjednici Nastavničkog vijeća, a predlaganje, izbor i imenovanje člana Školskog odbora iz reda roditelja obavlja se na sjednici Vijeća roditelja.“**

Članak 4.

U članku 34. stavku 2. i članku 38. stavku 2. Statuta riječ ***„kandidata“***zamjenjuje se riječju ***„člana“,***a u članku 43. stavku 2. riječi ***„kandidat za člana“***zamjenjuju se riječju ***„član“*** *.*

Članak 5.

U članku 44. Statuta, stavak 2. briše se.

Članak 6.

U članku 45. riječi ***„nakon primitka akta osnivača o imenovanju“***zamjenjuju se riječima ***„nakon imenovanja“****.*

U članku 46. stavak 2. Statuta briše se. Dosadašnji stavak 3. postaje stavak 2.

Članak 7.

U članku 49. stavak 2. mijenja se i glasi:

*„* ***O razrješenju člana Školskog odbora odlučuje tijelo koje ga je imenovalo.“***

Članak 8.

Članak 70. stavak 1. mijenja se i glasi:

***„Nastavničko vijeće čine svi nastavnici, stručni suradnici i ravnatelj Škole.“***

*Članak 9.*

*U članku 94., stavak 1.u 3.alineji, iza riječi „****sustručnjaka“*** *dodaju se riječi* ***„ili član******Razrednog vijeća“.***

Članak 10.

U članku 187. stavku 1. riječi **„ do 31.prosinca 2011.godine“** zamjenjuju se riječima **„ do 31.prosinca 2014.godine“.**

Članak 11.

Izmjene Statuta stupaju na snagu osmoga dana od dana objave na oglasnoj ploči Škole.

PREDSJEDNICA ŠKOLSKOG ODBORA

Jelena Noskov, prof.

Odluka o izmjenama i dopuni Statuta donesena je uz prethodnu suglasnost Osnivača i to Zaključkom Skupštine Osječko-baranjske županije KLASA: 602-03/11-01/51, URBROJ: 2158/1-01-01-11-5 od 13. prosinca 2011. godine.

RAVNATELJ

Ladislav Lukavec, dipl.ing.

KLASA: 003-05/12-01/1

URBROJ: 2158/40-12-1

Osijek, 24. siječnja 2012.g.